Vuođđoskuvlaoahppit ja váhnemat/ ovddasteaddjit.

Vuođđoskuvlla bargit.

**Beaivi:** 23.08.2024

**Diehtu vuođđoskuvlladearvvasvuođa birra**

**Skuvlladearvvasvuođa barggut**

Skuvlladearvvasvuođabálvalus lea dál láhkamearriduvvon bálvalus buot ohppiide geat čuvvot vuođđoskuvlla- ja joatkkaskuvlla oahpahusa.

* Psyhkalaš ja rumašlaš dearvvasvuođa ovddideapmi.
* Buriid sosiála ja biraslaš diliid ovddideapmi.
* Buozalmasvuođa ja vahágahttimii eastadeapmi.
* Fállat ohppiide boahkuid gustojeaddji boahkkoprográmma hárrái.
* Doaimmahit eastadeaddji dearvvasvuođabarggu oahpahusain ja čuvgehusbargguin ja háleštemiin (ovttaskasat ja joavkkuin).
* Ovttasbargat ruovttuin, skuvllain ja eará ásahusaiguin go bátnedearvvasvuođabálvalusain, fástadoaktáriin, PPB:ain, mánáidsuodjalusain ja eará.
* Iešguđet luohkácehkiin čađahit dearvvasvuođaiskosiid.
* Dárbbu vuođul čujuhit doaktárii dahje spesialistii.
* Rávvet ja bagadit.
* Gihpaávdnasiid juohkit.
* Ohppiid juohkebeaivválaš hástalusaid dihtii sáhttibehtet váldit oktavuođa dearvvasvuođadivššáriin. Fáttát sáhttet leat ovdamearkka dihtii:
  + Oađđin
  + Bátnedearvvasvuohta
  + Biebmodoallu
  + Rumašlaš doaibma
  + Vahágat/ lihkohisvuođat
  + Hálddašeapmi ja loaktin
  + Oktavuođat ja bearašdilit
  + Psyhkalaš dearvvasvuohta
  + Veahkaválddálašvuohta, vearredahku ja fuolahusváili
* Ohppiin, váhnemiin/ ovddasteddjiin ja oahpaheddjiin galgá maid leat vejolašvuohta finadit skuvllas min luhtte oažžumin bagadeamis ja ráđiid oažžumin.

**Áigemuddu: gaskavahkuid tii 09-11.30**

**Báiki: Nuoraidskuvllas 2. gearddis.**

**Journálačállin, geahččanlohpi ja journálasirdin**

Dearvvasvuođastašuvdna - ja skuvladearvvasvuođabálvalus geatnegahttojuvvo čállit journála dearvvasvuođadieđuiguin. Journála dahkkojuvvo buot mánáide geat ožžot konsultašuvdna- ja dearvvasvuođaiskkusfálaldaga.

Divššohasas/ geavaheaddjis (vejolaččat oapmahaččas) lea álgovuolggalaččat geahččanlohpi dokumeantačoakkáldahkii. Oppalaččat galget leat nana sivat gieldit geahččanlobi. Go mánná lea gaskal 12 ja 16 jagi galgga, jus mánná ii hálideš ja su doahttalkeahttá, dieđut addojuvvot váhnemiidda dahje earáide geat leat váhnenovddasvásttolačča. Dárbbašlaš dieđut deavdin dihtii váhnenovddasvástádusa, galget dattetge addojuvvot váhnemiidda dahje earáide geain lea váhnenovddasvástádus go mánná lea vuollel 18 jagi.

Váldonjuolggadusa vuođul journála sirdojuvvo ođđa dearvvasvuođastašuvdnii dahje skuvlladearvvasvuođabálvlalussii go fárre. Dat dahkkojuvvo váfistan dihtii dohkálaš čuovvoleami. Dieđit dearvvasvuođastašuvdnii go fárret.

**Jávohisvuođageasku**

Mis lea jávohisvuođageasku ja addit dieđuid viidásat dušše mieđiheami vuođul. Buot dieđut meannuduvvo oskkáldasat. Oahpaheaddjit fertejit álo váldit oktavuođa váhnemiiguin oažžut mieđiheami hállat ovttaskas ohppiid birra.

**Skuvlladearvvasvuođabálvalusa bargobajiloaidnu luohkácehkiid hárrái:**

|  |  |
| --- | --- |
| 1. luohkká | * Dearvvasvuođadivššár ja doavttir dahkaba skuvlaálginiskosa/ dearvvasvuođaiskosa. * Galledit luohká. |
| 2. luohkká | * Difteriija-, doaŋgegeasáhat-, polio ja sainnahatboahkuheapmi. |
| 3. luohkká | * Vieru vuođul alladat/ deaddomihtideapmi. |
| 4. luohkká |  |
| 5. luohkká |  |
| 6. luohkká | * Rávasmánaahkeoahpahus. * Rukses boahku-, spiidneboahku- ja bárkodávdaboahkuheapmi (MMR). |
| 7. luohkká | * Buohkaide (sihke gánddaide ja nieiddaide) fállojuvvo 2 dosa Humant papillomavirus (HPV) boahkuheapmi. |
| 8. luohkká | * Ovttaskas dearvvasvuođaságastallan gaskal oahppi ja dearvvasvuođadivššára. Ohppiide boahtá ovdagihtii diehtu fáttáin maid birra ságastallojuvvo. * Ovttaskas alladat ja deaddomihtideapmi. |
| 9. luohkká |  |
| 10. luohkká | * Difteriija-, doaŋgegeasáhat-, sainnahat- ja polioboahkuheapmi. **FUOM!** Dát lea dat maŋimuš boahkuheapmi mánáid boahkuhanprográmmas. Das maŋás ávžžuhat dáinna boahkuin boahkuhit juohke 10. jagi, maid oahppi ieš doaimmaha.. |

Lassin addojuvvo čuovvovaš buot luohkácehkiin:

* Ovttaskas čuovvuleapmi dárbbu mielde.
* Mearrediđolaš dearvvasvuođaiskkus dihto ovttaskas ságastallamiid vuođul.
* Joavkoságastallamat dárbbu mielde.

Dearvvuođaiguin

Iselin Vuolab

Dearvvasvuođadivššár

Tlf: 930 39 730